Andri Peer (19 da december 1921 a Sent – 2 da zercladur 1985 a Winterthur) è stà in poet rumantsch.

Vita ed ovra
Andri Peer è naschì en Engiadina Bassa. El ha frequentà il seminari da scolasts a Cuira ed ha studegià a Turitg e Paris. Promovì ha el cun la dissertaziun Die Terminologie des Bauernhauses in Romanisch Bünden. A partir dal 1952 ha el lavurà a la Scola chantunala a Winterthur sco scolast per franzos e talian. Ultra da quai è el stà docent per la lingua rumantscha a l'Universitad da Turitg. El è stà commember da la suprastanza da l'Uniun da scripturas e scripturs svizra e president dal club P.E.N. da la Svizra taliana e rumantscha.
Peer ha scrit ina gronda part da sias ovras litteraras – tranter quellas era cudeschs per uffants – per rumantsch, però er divers raquints en tudestg. Las poesias ha el translatà cun agid da divers poets, tranter auter cun Herbert Meier, Giorgio Orelli e André Imer en tudestg, franzos, talian, ingles ed en autras linguas. Cun sia activitad publicistica è Andri Peer sa fatg in num sco intermediatur cultural, el è stà collavuratur da radio e televisiun ed ha rapreschentà la litteratura rumantscha sin numerus viadis en Svizra ed a l'exteriur.

Tscherna da las ovras
Battüdas d'ala, Winterthur, Ediziun da l'autur 1955
Sgrafits. Rätoromanische Gedichte, cun translaziun tudestga dad Urs Oberlin, Turitg, Rascher 1959
Suot l'insaina da l'archèr, Winterthur, Ediziun da l'autur 1960
Clerais, Winterthur, Ediziun da l'autur 1963
Da cler bel di. Poesias, Winterthur, Ediziun da l'autur 1969
Weihnachten in Carolina. Vier Weihnachtsgeschichten, Basilea, Reinhardt 1966
Erzählungen. Gute Schriften, Turitg 1968
Stradun. Ot poesias ladinas cun versiun inglaisa da Robert Billigmeier, Turich, Adolf Hürlimann 1971
Il chomp sulvadi. Poesias, Winterthur, Ediziun da l'autur 1975
L'alba, cun translaziun taliana da Giorgio Orelli, Lugano, Pantarei 1975
Jener Nachmittag in Poschiavo. Erzählungen aus Graubünden, Basilea, Reinhardt 1974
Furnatsch. Ot Poesias/Huit Poésies, Lausanne, Libertas 1977
Die Zündschnur, Turitg, Schweizerisches Jugendschriftenwerk 1978
La terra impromissa. Poesias, Turitg, Adolf Hürlimann 1979
Refügi. Gedichte. Rumantsch e tudestg, Turitg, Wado, Schweizer Autoren 1980
Insainas, Buchs e Turitg, Waser 1984
Poesias / Gedichte, ed. Iso Camartin, traducziun tudais-cha da Herbert Meier, Mustèr, Desertina 1988
Poesias 1946-1985, Cuoira, Desertina. Ediziun procurada da Clà Riatsch 2003

Ediziuns da materials
Andri Peer e ses temp en documents audiovisuals istorics (DC e DVD). Intervistas, recitaziuns da poesias, gieus radiofonics e critica litterara (1947-1982) or dals archivs da Radio e Televisiun Rumantscha, ed. Annetta Ganzoni, Berna, BN/ASL 2008
Andri Peer, Essais, corrispondenza e critica 1947-1991, ed. Dumenic Andry, Renzo Caduff, Annetta Ganzoni, Clà Riatsch, Cuira, Romanica Raetica 19, Societad Retorumantscha 2011
[1] Bibliografia

Litteratura e funtaunas
Clà Riatsch, Stimmen des Windes. Zum Engadin-Mythos bei Andri Peer, in: Romanica Raetica 18, Societad Retorumantscha, Cuira 2010
[2] Perscrutaziun acutala

Colliaziuns externas
Andri Peer en il Lexicon da teater svizzer
Andri Peer en il Lexicon istoric retic
[3] Relasch dad Andri Peer a l'Archiv svizzer da litteratura
[4] Litteratura da e davart Andri Peer en il catalog da la Biblioteca naziunala svizra
Litteratura da e davart Andri Peer en il catalog da la Biblioteca naziunala tudestga
Sent Online – Informaziuns davart Andri Peer cun provas da text
Inscripziun en il register d'auturs da la Fundaziun Bibliomedia